'Binatang-binatang samua mengeluh, tagal su seng ada rumpu ijo lai par dong making; kambing deng domba lai takajo stengah mati par tau su tar ada rumpu ijo' (Yoel 1:18)
Katong samua pasti tau bagumana rasa susah. Apalai deng tuntutan hidop su tambah banya, barang-barang di pasar tambah mahal, balong lai musti lia anana pung skolah. Mar, tar usah sampe mengeluh, apalai tagal mengeluh lalu baku marah dalang rumah. Di tampa karja jua karja seng tenang. Tidor jua su seng sono. Katong pung ayat Alkitab di atas tuh memang biking katong bisa takajo sadiki. Apalai kambing sa ekor di foto tuh. Itu kambing di Bandara Kisar. Akang makang rumpu karing, tagal di sana panas. Mar lia, akang gamu. Artinya biar susah, mar asal karja deng sanang, deng sukacita, Tete Manis seng sambunyi berkat dar' katong hidop. Asal jua tau lai kalu berkat tuh musti bawa pulang lalu sumbayang bilang dangke par Tete Manis, maka tar ada yang susah di hidop nih. Jang mengeluh, mar ucap syukur lalu ator berkat bae-bae.(*)